ΓΡΑΠΤΗ ΕΡΩΤΗΣΗ E-3679/00

υποβολή: Daniel Varela Suanzes-Carpegna (PPE-DE) προς την Επιτροπή

(29 Νοεμβρίου 2000)

Θέμα: Ενισχύσεις στην εξαγωγή πλεονασματικών γαλακτοκομικών προϊόντων

Οι πρόσφατες ενισχύσεις ή επιστροφές κατά την εξαγωγή προς τρίτες χώρες γάλακτος σε σκόνη και/ή βουτύρου δημιούργησαν ορισμένες ανωμαλίες στις αγορές του Νότου της Ευρώπης λόγω μεταφορών γάλακτος προς άλλες χώρες που παραδοσιακά εξάγουν γαλακτοκομικά προϊόντα.

Μπορεί η Επιτροπή να μας ενημερώσει ποια είναι τα κράτη μέλη που έλαβαν αυτές τις ενισχύσεις, διευκρινίζοντας το ύψος τους, καθώς και τα προϊόντα, τις ποσότητες και τον προορισμό τους;

Μπορεί η Επιτροπή να μας ενημερώσει επίσης όσον αφορά τη διάρκεια της ισχύος αυτών των ενισχύσεων, τα ποσά που πρόκειται να διατεθούν, τα συγκεκριμένα κεφάλαια και τις επιχειρήσεις που λαμβάνουν τις ενισχύσεις αυτές, καθώς και τον τελικό στόχο αυτών των ενισχύσεων, εφόσον διατηρηθούν;

Απάντηση του κ. Fischler εξ ονόματος της Επιτροπής

(12 Ιανουαρίου 2001)

Προσωρινά στοιχεία για δαπάνες επιστροφών κατά την εξαγωγή για σκόνη και βούτυρο αποκορυφωμένου γάλακτος για το δημοσιονομικό έτος 2000 εμφαίνονται στον πίνακα που διαβιβάζεται απευθείας στο Αξιότιμο Μέλος του Κοινοβουλίου και στην Γραμματεία του Κοινοβουλίου. Ο πίνακας δείχνει επίσης τις ποσότητες και των δύο προϊόντων που εξάχθηκαν κατά την περίοδο Ιανουαρίου-Σεπτεμβρίου 2000.

Παρέχοντας τα στοιχεία αυτά, η Επιτροπή επιθυμούσε να τονίσει ότι η πληρωμή επιδότησης εξαγωγών σε ένα κράτος μέλος δεν μπορεί να θεωρηθεί ως ένδειξη της καταγωγής των εξαγόμενων προϊόντων ούτε της κατοικίας του εξαγωγέα. Δεδομένου ότι οι άδειες εξαγωγής μπορούν να χρησιμοποιηθούν σε οποιοδήποτε κράτος μέλος και τα εμπορεύματα μπορούν να μετακινηθούν ελεύθερα σε οποιοδήποτε μέρος της Κοινότητας, οι εξαγωγείς μπορούν να ζητήσουν την πληρωμή της επιστροφής κατά την εξαγωγή στην χώρα στην οποία τα εμπορεύματα φορτώνονται πάνω σε ένα πλοίο.

Όσον αφορά την σκόνη αποκορυφωμένου γάλακτος, οι κυριότεροι προορισμοί εξαγωγής για τους 304 800 τόνους που εμφαίνονται κατωτέρω ήταν η Αλγερία (50 379 t), το Μεξικό (50 013 t), η Ινδονησία (25 151 t), οι Φιλιππίνες (24 688 t) και η Ταϊλάνδη (17 263 t). Στην περίπτωση του βουτύρου/βουτυρελαίου, οι κυριότεροι προορισμοί εξαγωγής των 115 100 t που εμφαίνονται κατωτέρω ήταν η Ρωσία (18 520 t), η Σαουδική Αραβία (11 865 t), η Αίγυπτος (7 762 t) και το Μαρόκο (6 812 t).

Οι επιστροφές κατά την εξαγωγή γάλακτος και γαλακτοκομικών προϊόντων αποτελούν ένα σημαντικό μέσο της κοινής οργάνωσης αγοράς γάλακτος και γαλακτοκομικών προϊόντων. Τα ποσά επιστροφών για τα διάφορα γαλακτοκομικά προϊόντα καθορίζονται με βάση την διαφορά τιμής μεταξύ της κοινοτικής και της διεθνούς αγοράς και λαμβάνονταςπόψη τιςποχρεώσεις της Κοινότητας έναντι του Παγκόσμιου Οργανισμού Εμπορίου (ΠΟΕ) σχετικά με τις επιδοτήσεις εξαγωγών.

Κατά συνέπεια, οι μελλοντικές εξελίξεις στις επιδοτήσεις εξαγωγών και οι εξαγόμενες ποσότητες γάλακτος και γαλακτοκομικών προϊόντων θα εξαρτηθούν από την έκβαση του νέου γύρου διαπραγματεύσεων εμπορίου του ΠΟΕ, από το σχετικό επίπεδο τιμών της Κοινότητας καθώς και από το κοινοτικό πλεόνασμα προς εξαγωγή.

Τέλος, η Επιτροπή πιστεύει ότι δενπάρχουν λόγοι ναποθέτουμε ότι οι εξαγωγές σκόνης και βουτύρου αποκορυφωμένου γάλακτος σε τρίτες χώρες δυνατόν να έχουν στρεβλώσει τις αγορές γαλακτοκομικών προϊόντων στην Νότια Ευρώπη πρόσφατα. Αν πάρουμε για παράδειγμα το βούτυρο, σε μία συνολική ποσότητα 44 078 t πλεονάζοντος βουτύρου που αγοράστηκε στην δημόσια παρέμβαση στην Κοινότητα κατά το έτος 2000, 12 982 t αγοράστηκαν στην Ισπανία, 3 762 t στην Πορτογαλία και 2 350 t στην Ιταλία. Ως εκ τούτου, φαίνεται ότι τα μέτρα στήριξης της αγοράς είναι συνεκτικά για ολόκληρα την Κοινότητα.